Tartiflette	deur Barbara Joubert
Verhit oond tot 180 °C. Skil aartappels en sit in kastrol met water. Bring tot kookpunt en kook tot net sag. Dreineer en laat afkoel. Smelt botter saam met helfte van olyfolie in ’n pan. Braai uie en knoffel tot sag en deurskynend, maar nie bruin nie. Verhit res van olyfolie in ’n ander pan en braai spek bros en bruin. Dreineer op kombuispapier. Sny aartappels in dik skywe en pak een laag in ’n oondbak wat gesmeer is met botter. Pak uie en spek bo-op. Geur met sout en peper. Herhaal die lae. Gooi room en wyn oor. Pak camembertkaasskywe bo-op en plaas in warm oond vir sowat 1 uur.
Omdat hierdie gereg so ryk is, is ’n meneer van ’n gehoute chardonnay nodig. Probeer gerus De Wetshof se Bateleur Chardonnay 2009. Dit sal sy man kan staan teen die spek, room en kaas. Sassa staak nog 500 verdagte betalings ná vorige 6 000 | Netwerk24
Sassa staak nog 500 verdagte betalings ná vorige 6 000
Deur Warda Meyer 01 Augustus 2019 21:28
Die Suid-Afrikaanse agentskap vir maatskaplike sekerheid (Sassa) het in Augustus 500 betalings vir toelae landwyd gestaak, wat volg op Julie se 6 000 betalings wat gestaak is in ’n poging om bedrog in die stelsel te bekamp.
Sassa staak 500 verdagte toelaes se betalings. Foto: Verskaf
Shivani Wahab, Sassa-woordvoerder, sê in ’n verklaring dat die skerp daling te wyte is aan streng maatreëls wat deur Sassa en die SA Poskantoor ingestel is om bedrog hok te slaan.
Volgens haar het ’n intensiewe proses om die neigings te bestudeer, gehelp om die modus operandi van die bedrieërs vas te stel.
“Daarna is stelsels en kontroles verskerp. Ons kan met vrymoedigheid sê dat ons die strop om die nek van hierdie misdadigers stywer gespan het, en dat die reg streng met hulle sal afreken. Onlangs het die howe nie net mense gevonnis wat hulle aan die tipe misdade skuldig maak nie, maar ook opdrag gegee dat die oortreders die staat moet terugbetaal.”
Sassa sê dat hulle saam met alle rolspelers, insluitende al die banke, werk om te verseker dat bedrog binne die toelae-stelsel uitgewis word.
“Sassa is daartoe verbind om bedrog te takel en sal voortgaan om die bankbesonderhede te verifieer. Dit beteken dat as ’n rekord nie met Sassa en die bank gekorreleer kan word nie, sal die betaling nie elke maand deurgaan nie.”
Enige onskuldige begunstigdes wie se betalings gestaak is, word aangeraai om ’n beëdigde verklaring by ’n polisiekantoor in te dien.
Die beëdigde verklaring moet die korrektheid van bankbesonderhede en rekeninghouers se besonderhede bevestig.
Daarna moet ’n begunstigde hul identiteitsdokumente saam met die voltooide beëdigde verklaring na Sassa of die poskantoor neem.
“Diegene wat persoonlike banke gebruik, moet ’n bewys van bankbesonderhede van hul banke saambring.”
Sassa het om verskoning gevra vir enige ongerief wat mag ontstaan.
Meer oor: Sassa | Betalings
Winkeleienaars met skuldenaars se ID’s, kaarte betrap
Sassa stop betaling ná 2 800 verdagte rekeninge
30 vroue aangekeer vir beweerde Sassa-bedrog